**PERFEKT**

• Perfekt je opće prošlo glagolsko vrijeme. Tvori se od nenaglašenoga prezenta pomoćnoga glagola ***biti***, koji glasi ***sam***, ***si***, ***je***, ***smo*,** ***ste***, ***su***, i glagolskoga pridjeva radnoga.

|  |  |  |
| --- | --- | --- |
|  | jednina | množina |
| 1.lice | pjevao/pjevala sam | pjevali/pjevale smo |
| 2.lice | pjevao/pjevala si | pjevali/pjevale ste |
| 3.lice | pjevao/pjevala je | pjevali/pjevale su |

! U 3. se licu jednine povratnih glagola zanaglasnica (enkltika)  **je** ispušta.

NE Djevojka se je smijala. DA Djevojka se smijala.

*On se ~~je~~ uspio podići na noge.*

• Perfekt u kojemu je ispuštena zanaglasnica (enklitika) ***je*** naziva se krnjim perfektom. Krnji perfekt čest je u naslovima, npr. *Učenici posjetili zoološki vrt*.

• Perfekt se tvori i od svršenih i od nesvršenih glagola te danas najčešće zamjenjuje [aorist](https://hr.wikipedia.org/wiki/Aorist) i [imperfekt](https://hr.wikipedia.org/wiki/Imperfekt), ali i [pluskvamperfekt](https://hr.wikipedia.org/wiki/Pluskvamperfekt%22%20%5Co%20%22Pluskvamperfekt).

• Perfekt pomoćnih glagola glasi ovako:

|  |  |  |  |  |
| --- | --- | --- | --- | --- |
|  | jednina | množina | jednina | množina |
| 1.lice | bio/bila sam | bili/bile smo | htio/htjela sam | htjeli/htjele smo |
| 2.lice | bio/bila si | bili/bile ste | htio/htjela si | htjeli/htjele ste |
| 3.lice | bio/bila je | bili/bile su | htio/htjela je | htjeli/htjele su |

Izvorno se ovaj vremenski oblik koristio za označavanje radnje koja se dogodila prije trenutka govorenja, ali se njezino izvršenje ili izvršavanje ne povezuje s nekim određenim prošlim trenutkom, tj. samo vrijeme nije od važnosti. Za izražavanje prošle svršene radnje koja se dogodila ili se događala u određenom trenutku koristi se [aorist](https://hr.wikipedia.org/wiki/Aorist) i [imperfekt](https://hr.wikipedia.org/wiki/Imperfekt). Moguća je usporedba sa suvremenim [bugarskim jezikom](https://hr.wikipedia.org/wiki/Bugarski_jezik%22%20%5Co%20%22Bugarski%20jezik), koji još uvijek čvrsto razlikuje ta glagolska vremena

Izvor: <http://gramatika.hr/pravilo/perfekt/50/>

 <https://hr.wikipedia.org/wiki/Perfekt>